Den største medieeieren i Norge er Schibsted-konsernet, som eier omkring 30% av landets aviser. Dette har jeg skrevet om i artikkelen: Who are the brain police?

Men en leser stilte meg oppfølgingsspørsmålet: Hvem eier Schibsted?

Og det er jo naturligvis interessant. De siste opplysningene om eierskap har jeg funnet på proff.no.

Den viser at de tre største aksjonærene ser ut til å være Blommenholm Industrier (Tinius-stiftelsen), Folketrygdfondet og NWT-media. (Sistnevnte er et svært konservativt svensk mediehus.)

Men når jeg sier «ser ut til å være» så er det fordi proff ikke har gruppert de mindre eierpostene. Det viser seg nemlig at finanskapitalen på Wall Street eier en betydelig del av Schibsted. Hvis man slår sammen eierposter som tilhører samme selskap, ser det slik ut:

JPMorgan Chase Bank 7,66 % The Northern Trust Co 3,76 % The Bank Of New York Mellon 3,37 % Goldman Sachs & Co – Equity, Security Client Segr. 3,25 % State Street Bank And Trust Co 2,92 % Ubs Ag, London Branch 2,46 % Montague Place Custody Services 1,95 % Clearstream Banking S.a 1,91 % Morgan Stanley & Co 1,61 % Citibank N.a 1,54 %

Faste lesere av steigan.no vil kjenne igjen noen av de virkelige haiene på Wall Street, som JP Morgan, Goldman Sachs, Mellon og State Street.

Og hvis man summerer dette, viser det seg at disse finanskapitalistene til sammen eier 30,43% av Schibsted. I kapitalens verden er det mer enn nok til å ha full kontroll.

Og tro ikke at disse Wall Street-bankene er harde konkurrenter eller at de ikke samordner sine interesser. Det britiske finanstidsskriftet The Economist skriver There is less competition among banks than first meets the eye og viser til at at bankene de facto opptrer som et kartell.